钦定古今图书集成/理学汇编/学行典/第230卷 > 《刲肝行赠张孝子》胡𣶒
## 钦定古今图书集成/理学汇编/学行典/第230卷 > 《刲肝行赠张孝子》胡𣶒

今年元日到人日，可喜晴光满春陌。领春适意步街
头，怪见街头人啧啧。问之父老向予说，张子孝行真
奇绝。阿𡝠年老抱沈痾，转辗呻吟在床席。张子忧心
走徬徨，谒斗乞灵遍无策。踉跄走泣向医门，医云肝
伤至呕逆。张子归思益母肝，母肝难补儿肝裂。若得
儿肝益母肝，裂却儿肝何足惜？仓皇暗袖藏英铁，驰
泣神宫诉衷赤。香雾濛濛人寂寂，电光杂晓火铃掷
魌。躨跜且睢盱，指授掀衣寻左胁。砉然一划破鸿
濛，昏昏晕涨桃花血。索肝弗得弗欲活，吒己弗诚行
复割。嘘唏倒地祝史惊，见手淋淋肝片叶。苏来彳亍
悄归家，急置药铛色凝碧。调就从容捧近床，气味芬
馥阿𡝠吃阿。𡝠吃后神顿爽，不过两日疾全脱。我闻
斯言大悲呼，“吾母前年八十馀。一病颠连经数月，百
药无灵神莫扶。嗟吁悲乎复呜呼，至今夜夜愧夜乌。
彼时若也刲肝进，吾母犹存或不诬。张子尔竟忘尔
躯，更不闻无伤发肤。我今辗转几太息，翻悔吾侪多
读书。”